A    WINDOW    IN    THRUMS
at aince, an' I saw 'at he was waitin' for me.
So I drew up, an' waved my hand to 'im,"

" I would hae drove straucht by 'im," said
T'nowhead ; " them 'at leaves their auld mother
to want doesna deserve a lift."

" Ay, ye say that sittin' there," Hookey said;
" but, lads, I saw his face, an' as sure as death
it was sic an' awfu' meeserable face 'at I couldaa
but pu' the powny up. Weel, he stood for the
space o' a meenute lookin' straucht at me, as
if he would like to come forrit but dauredoa,
an* syne he turned an* strided awa ower the
muir like a huntit thing. I sat still i' the cart,
an' when he was far awa he stoppit an' lookit
again, but a' my cryin1 wouldna bring him a
step back, an' i' the end I drove on. I've
thocht syne 'at he didna ken whether his
fowk was livin' or deid, an' was fleid to
speir."

" He didna ken," said T'nowhead, " but the
fatit was his am. It's ower late to be taen up
aboot Jess noo."

0 Ay, ay, T'nowhead," said Hookey, w it's

